
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Izglītības un zinātnes ministrija ir sagatavojusi Ministru kabineta noteikumu projektu “Grozījumi Ministru kabineta 2019. gada 3. septembra noteikumos Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem”” (turpmāk – projekts) saskaņā ar Izglītības likuma 14. panta 19. punktu un Vispārējās izglītības likuma 4. panta 11. un 11.1 punktu, lai saskaņotu vispārējās vidējās izglītības standartu ar:
1) 2026. gada 26. februārī pieņemtajiem “Grozījumiem Valsts aizsardzības mācības un Jaunsardzes likumā” (turpmāk – grozījumi aizsardzības likumā), kas stājās spēkā 2026. gada 13. martā  un paredz, ka ar 2026. gada 1. septembri Valsts aizsardzības mācības (turpmāk – VAM) apguve ir obligāta ne tikai  klātienes formā;
2) 2025. gada 27. februārī pieņemtajiem “Grozījumiem Vispārējās izglītības likumā”, kas stājās spēkā 2025. gada 15. martā (turpmāk – grozījumi Vispārējās izglītības likumā) un paredz, ka speciālās izglītības programmas īsteno, ņemot vērā valsts izglītības standartā noteiktos vispārējās izglītības satura īstenošanas mērķus, uzdevumus un obligāto saturu atbilstoši izglītojamo attīstības traucējumu veidam, spējām un veselības stāvoklim, izglītības iestādei izstrādājot katram izglītojamajam individuālu izglītības programmas apguves plānu. Individuālā izglītības programmas apguves plāna paraugs ir ietverts valsts izglītības standartā.
1.2. Mērķis
Mērķa apraksts
Projekts paredz noteikt, ka VAM papildus klātienes formai, var īstenot arī neklātienes vai tālmācības formā, kā arī noteikt individuālā izglītības plāna paraugu izglītojamiem ar speciālām vajadzībām, kuri apgūst vispārējās vidējās izglītības programmu.
Spēkā stāšanās termiņš
01.09.2026.
Pamatojums
Projekts stājas spēkā sākoties nākamajam mācību gadam 2026. gada 1. septembrī, lai izglītības iestādes varētu sagatavoties paredzētajām izmaiņām, kā arī  atbilstoši grozījumiem aizsardzības likumā, kas paredz, ka ar 2026. gada 1. septembri VAM apguve ir obligāta ne tikai  klātienes formā.
1.3. Pašreizējā situācija, problēmas un risinājumi
Pašreizējā situācija
1. VAM ir obligāts mācību priekšmets vispārējās vidējās izglītības pakāpē, kura īstenošanu nodrošina Jaunsardzes centrs sadarbībā ar izglītības iestādēm.
Saskaņā ar Ministru kabineta 2019. gada 3. septembra noteikumiem Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem" (turpmāk – noteikumi Nr. 416) VAM kā obligāts mācību priekšmets tiek īstenots tikai klātienes formā, nodrošinot nodarbības izglītības iestādē vai citā mācību vietā instruktora vadībā.
No 2022. līdz 2024. gadam Jaunsardzes centrs īstenoja VAM tālmācības pilotprojektu, kura izvērtējumā secināts, ka VAM mācību kursā būtiska nozīme ir praktiskai un kinestētiskai apguvei, līdz ar to pilnvērtīga mācību rezultātu sasniegšana iespējama, nodrošinot arī klātienes nodarbības. Šī iemesla dēļ, VAM tālmācības programma vairs netika organizēta, VAM un Jaunsardzes likuma tālmācības izglītības formu paredzot kā izņēmumu VAM apguvei.
Vienlaikus Latvijā ir ievērojams pieaugošs izglītojamo skaits, kuri vidējo izglītību iegūst tālmācībā vai neklātienē, kur esošā situācija nenodrošina vienlīdzīgas iespējas apgūt valsts aizsardzības mācību visiem izglītojamajiem. Līdz ar to pastāv nepieciešamība nodrošināt elastīgāku VAM īstenošanas modeli, kas ļautu nodrošināt mācību satura apguvi arī neklātienes vai tālmācības izglītības programmās.
2. Ar 2025. gada 27. februāra grozījumiem Vispārējās izglītības likuma 50. panta pirmajā daļā tika noteikts, ka speciālās izglītības programmas īsteno, ņemot vērā valsts izglītības standartā noteiktos vispārējās izglītības satura īstenošanas mērķus, uzdevumus un obligāto saturu atbilstoši izglītojamo attīstības traucējumu veidam, spējām un veselības stāvoklim, izglītības iestādei izstrādājot katram izglītojamajam individuālu izglītības programmas apguves plānu. Individuālā izglītības programmas apguves plāna paraugs ir ietverts valsts izglītības standartā. Šobrīd individuālā izglītības programmas apguves plāna paraugs ir noteikts Ministru kabineta 2019. gada 19. novembra noteikumu Nr. 556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām” 2. pielikumā. 
Problēmas un risinājumi
Problēmas apraksts
1. Grozījumi aizsardzības likumā, kas paredz, ka ar 2026. gada 1. septembri VAM apguve ir obligāta ne tikai  klātienes formā tika pieņemti ar mērķi paplašināt izglītojamo loku, lai izglītojamie varētu VAM apgūt arī neklātienes vai tālmācības formā, bet noteikumu Nr. 416 esošā redakcija, paredz, ka VAM kā obligāts mācību priekšmets tiek īstenots tikai klātienes formā. Esošais regulējums neparedz īpašu VAM īstenošanas modeli neklātienes vai tālmācības izglītības programmās, kā rezultātā VAM pamatkursa esošās programmas nodrošināšana tālmācības skolās nav īstenojama, jo Jaunsardzes centram ir ierobežotas iespējas elastīgi organizēt mācību procesu. Vienlaikus būtiska VAM satura daļa ir teorijas apgūšana un to iespējams efektīvi īstenot attālināti, izmantojot digitālās mācību platformas. Savukārt praktisko prasmju apguvei nepieciešama klātienes apmācība instruktora vadībā.
Risinājuma apraksts
1.Lai nodrošinātu VAM pieejamību neklātienes vai tālmācības izglītības programmās un vienlaikus saglabātu praktisko prasmju apguvi klātienē, nepieciešams papildināt noteikumu Nr.416 12. pielikumu, nosakot VAM īstenošanu neklātienes vai tālmācības formā. VAM neklātienes vai tālmācības programma paredz attālinātu teorētiskā satura apguvi un klātienes nodarbības praktisko iemaņu apguvei. VAM paredzēts īstenot 94 mācību stundās. Neklātienes vai tālmācības modelis paredzētu 56 attālinātās nodarbības teorētiskā satura apguvei pirmajā mācību gadā un 38 klātienes nodarbības praktisko prasmju apguvei. Prasmju apguvi plānots organizēt darba nedēļas ietvaros, atkarībā no izglītojamos skaita, organizatoriski izmantojot arī reģionālo principu, kas tiks saskaņots ar izglītības iestādēm. 
VAM neklātienes vai tālmācības mērķi un sasniedzamie rezultāti būs tādi paši kā VAM pamatkursā. Mazāks nodarbību skaits tiek panākts, optimizējot vingrinājumu un atkārtojuma nodarbības, vienlaikus saglabājot VAM programmas mērķu un sasniedzamo rezultātu pilnvērtīgu apguvi. 
Neklātienes vai tālmācības kurss, tāpat kā VAM pamatkurss, tiks īstenots 3 moduļos: “Pilsoniskā aktivitāte valsts drošības kontekstā”, “Noturība krīzes situācijās un vadība” un “Valsts aizsardzības iemaņas”.
Izglītojamajiem, kuri apgūs VAM neklātienes vai tālmācības formā un kuriem  būs ierobežojumi dalībai klātienes nodarbībās, tiks piemēroti Valsts aizsardzības mācības un Jaunsardzes likuma 4. panta sestajā daļā noteiktie izņēmumi: “Izglītojamiem, kuri savas reliģiskās pārliecības vai citu objektīvu apstākļu dēļ nevar apgūt kādu valsts aizsardzības mācības satura daļu, izglītības iestādes vadītājs sadarbībā ar jaunsargu instruktoru izstrādā individuālo kursa apguves plānu”. Šādu izņēmumu gadījumā izglītojamais vai viņa likumiskais pārstāvis informēs skolas vadību ar iesniegumu par objektīvajiem apstākļiem, kas ierobežo apgūt kādu VAM satura daļu. Šāds iesniegums būs pamats Jaunsardzes centra VAM pasniedzējam izstrādāt un īstenot individuālu mācību kursa apguvi tematos, kuros izglītojamam pastāv ierobežojumi.
Problēmas apraksts
2. Vispārējās vidējās izglītības standarts šobrīd neatbilst grozījumiem Vispārējās izglītības likumā. Vispārējās izglītības likuma 50. panta pirmā daļa nosaka, ka individuālā izglītības programmas apguves plāna paraugs ir ietverts valsts izglītības standartā. Vispārējās izglītības likuma 53. panta otrā daļa nosaka, ka izglītības iestāde katram uzņemtajam izglītojamam ar speciālām vajadzībām izstrādā individuālu izglītības programmas apguves plānu. Vispārējās vidējās izglītības standartā nav ietverts individuālā izglītības programmas apguves plāna paraugs izglītojamiem, kuriem nepieciešams pielāgot izglītības procesa organizēšanu atbilstoši viņa spējām. 
Risinājuma apraksts
2. Lai vispārējās vidējās izglītības standarts atbilstu Vispārējās izglītības likuma regulējumam, projekts paredz papildināt vispārējās vidējās izglītības standartu ar atsevišķu pielikumu, kurā noteikts individuālais izglītības programmas apguves plāna paraugs izglītojamiem, kuriem nepieciešams pielāgot izglītības procesa organizēšanu atbilstoši viņa spējām. 
Vidējās izglītības standarta 11. pielikumā “Vispārējās vidējās izglītības programmas paraugs” un 12. pielikumā “Vispārējās vidējās izglītības programmas paraugs izglītības ieguvei neklātienes vai tālmācības formā” jau ir 11.punkts, kas paredz, ka vispārējās izglītības iestāde, iekļaujot skolēnu ar speciālām vajadzībām, izstrādā individuālo izglītības programmas apguves plānu, lai sekmētu skolēna iekļaušanos kopējā mācību procesā.
Vispārējās vidējās izglītības standarta pielikumā pievienotā individuālā izglītības programmas apguves plāna parauga aizpildīšana ir plānota digitālajās izglītības sistēmas platformās. Arī vecāku iepazīstināšana ar minētā plāna saturu notiks digitālā formātā, ko vecāki kā identificēti sistēmas lietotāji apliecinās ar sistēmas parakstu. Skolotājiem sadarbībā ar atbalsta personālu ir būtiski norādīt izglītojamā stiprās puses, jomas, kuras jāpilnveido vai kurās nepieciešams atbalsts atbalsta pasākumus, mācību sasniegumu dinamikas izvērtējumu, kā arī aprakstīt turpmāko rīcību. Vispārējās vidējās izglītības standarta pielikumā pievienotā individuālā izglītības programmas apguves plāna parauga saturs jau ir saskaņots ar iesaistītajām institūcijām Ministru kabineta noteikumu projekta “Grozījumi Ministru kabineta 2018. gada 27. novembra noteikumos Nr. 747 "Noteikumi par valsts pamatizglītības standartu un pamatizglītības programmu paraugiem"” (25-TA-1552) saskaņošanas laikā, jo minētajā projektā arī ir paredzēts līdzvērtīgs pielikums.
Vai ir izvērtēti alternatīvie risinājumi?
Jā
Apraksts
Jaunsardzes centrs, gatavojot risinājumu VAM neklātienes vai tālmācībai, izvērtēšanai  Aizsardzības ministrijai sniedza alternatīvus VAM programmas īstenošanas veidus tālmācībā, tostarp 16 stundu programmu, jau pilotprojektā testēto 80 stundu programmu un VAM programmas formātus, kas paredzēja vēl lielāku klātienes nodarbību proporciju. Izvērtējot piedāvātos variantus, ar šiem grozījumiem piedāvātais 94 stundu variants tika atzīts par vispiemērotāko VAM programmas mērķu sasniegšanai. 
Vai ir izvērtēts prasību un izmaksu samērīgums pret ieguvumiem?
Jā
Apraksts
Projekts neparedz papildu ietekmi uz valsts budžetu. Valsts aizsardzības mācības īstenošana neklātienes vai tālmācības formā tiks nodrošināta Jaunsardzes centra esošo funkciju un resursu ietvaros. Attālinātās nodarbības tiks īstenotas, izmantojot esošās digitālās mācību platformas un Jaunsardzes centra izstrādātos mācību materiālus.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Izglītības iestāžu, kuras īsteno vispārējās vidējās izglītības programmas, izglītojamie un pedagogi, izglītība iestāžu vadītāji.
Ietekmes apraksts
Izglītojamie ar speciālām vajadzībām, kas apgūst vispārējās vidējās izglītības programmu, varēs mācīties atbilstoši individuālajam izglītības programmas apguves plānam, kas izstrādāts saskaņā ar vispārējās vidējās izglītības standartā iekļauto individuālo izglītības programmas apguves plāna paraugu. 
Izglītojamiem, kas vidējo izglītību iegūst neklātienes vai tālmācības formā būs jāapgūst VAM un viņu pedagogiem, izglītības iestāžu vadītājiem būs jānodrošina VAM apguve neklātienes vai tālmācības formā.
Juridiskās personas
Izglītības iestādes, kuras īsteno vidējās izglītības programmas un šo izglītības iestāžu dibinātāji.
Ietekmes apraksts
Izglītības iestādes, kuras īsteno vispārējās vidējās izglītības programmas, nodrošinās izglītojamiem ar speciālām vajadzībām individuālo izglītības programmas apguves plānu izstrādi saskaņā ar vispārējās vidējās izglītības standartā iekļauto individuālo izglītības programmas apguves plāna paraugu. 
Izglītības iestādēm, kas īsteno mācības neklātienes vai tālmācības formā  būs nepieciešams integrēt mācību procesā VAM, veicot atbilstošas izmaiņas izglītības programmās, mācību plānos un nodrošināt to ieviešanu izglītības procesā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Jaunsardzes centrs
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
Ja tiks saņemti sabiedrības pārstāvju viedokļi, viedokļu pārskats pēc publiskās apspriešanas tiks publicēts TA lietas sadaļā "Papildu dokumenti".
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Jaunsardzes centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Projektā ietvertais regulējums nodrošinās bērnu labāko interešu ievērošanu, jo, piemēram:
1) tiks nodrošināta iespēja izglītojamajiem gūt viņa vecumam atbilstošas zināšanas, prasmes un iemaņas valsts aizsardzībā, apgūstot Valsts aizsardzības mācību neklātienes vai tālmācības formā;
2) izglītojamie ar speciālajām vajadzībām, kuriem nepieciešams pielāgot mācību procesu, varēs izglītoties atbilstoši individuālajam izglītības programmas apguves plānam, kas izstrādāts saskaņā ar vispārējās vidējās izglītības standartā iekļauto individuālo izglītības programmas apguves plāna paraugu.
8.2. Cita informācija
Cita informācija
-

